cometadata/datacite-titles-descriptions-related-identifiers huggingface dataset:
DOI: 10.14457/tu.the.2018.1510
title: แนวทางการออกแบบช่องเปิดผนังอาคารสำนักงานโดยใช้กระจกอิเล็กโทรโครมิกเพื่อเพิ่มประสิทธิภาพการใช้แสงธรรมชาติและพลังงาน

description: โดยทั่วไปกระจกลามิเนตสีเขียวถูกนำมาใช้ในการออกแบบอาคารสำนักงาน เพื่อนำแสงธรรมชาติเข้าสู่ภายในอาคาร แม้ว่าการใช้ประโยชน์จากแสงธรรมชาติจะช่วยลดการใช้แสงประดิษฐ์ แต่ในทางกลับกัน ส่งผลให้การใช้พลังงานการทำความเย็นนั้นเพิ่มมากขึ้น เพื่อแก้ปัญหาดังกล่าวในปัจจุบันเริ่มมีการศึกษากระจกอิเล็กโทรโครมิก ซึ่งเป็นหนึ่งในเทคโนโลยีกระจกที่สามารถปรับเปลี่ยนสถานะจากใสเป็นขุ่นได้โดยอาศัยการจ่ายกระแสไฟฟ้า งานวิจัยนี้มีวัตถุประสงค์ในการศึกษาประสิทธิภาพของกระจกอิเล็กโทรโครมิกด้านการใช้แสงธรรมชาติ และการใช้พลังงานไฟฟ้าของอาคาร เพื่อนำมาสู่แนวทางการออกแบบช่องเปิดโดยใช้กระจกอิเล็กโทรโครมิก การศึกษาในครั้งนี้ดำเนินการจำลองแสงธรรมชาติโดยใช้โปรแกรม DIVA for Rhino and Grasshopper และดำเนินการจำลอง การใช้พลังงานไฟฟ้าของอาคารสำนักงานโดยใช้โปรแกรม eQUEST ศึกษาร่วมกับตัวแปรอัตราส่วนช่องเปิดต่อผนังทึบร้อยละ 60 70 80 และ 90 ทิศทางของช่องเปิด และเปรียบเทียบกับกระจกอีก 4 ประเภท ซึ่งมีค่าการส่องผ่านของแสงใกล้เคียงกับกระจกอิเล็กโทรโครมิก การวิเคราะห์ผลแบ่งเป็นสองหัวข้อ ดังนี้ หัวข้อแรกวิเคราะห์ผลการจำลองแสงธรรมชาติแบบอพลวัต และพลวัตโดยเปรียบเทียบการประเมินแสงธรรมชาติในอาคารระหว่างเกณฑ์ TREES และ LEED v.4 หัวข้อที่สองวิเคราะห์ผลการประหยัดพลังงานไฟฟ้า โดยเปรียบเทียบการใช้พลังงานไฟฟ้าของอาคารสำนักงานกรณีที่ใช้กระจก อิเล็กโทรโครมิกกับกรณีที่ใช้กระจกลามิเนตสีเขียวผลการศึกษาพบว่ากระจกอิเล็กโทรโครมิกเหมาะสำหรับการออกแบบช่องเปิดในทิศตะวันออกและตะวันตกมากกว่าทิศเหนือและทิศใต้ ซึ่งควรออกแบบร่วมกับอัตราส่วนช่องเปิดต่อผนังทึบตั้งแต่ร้อยละ 70 ขึ้นไป เนื่องจากทำให้มีพื้นที่มากกว่าร้อยละ 58 ได้รับแสงธรรมชาติตามเกณฑ์ sDA ทั้งนี้พบว่าการใช้เกณฑ์ประเมินอาคารเขียว LEED v.4 ในประเทศไทย ทำให้ การประเมินแสงธรรมชาติในอาคารนั้นยากขึ้น เนื่องจากมีพื้นที่ที่ได้รับค่า ASE หรือแสงจ้าในแต่ละทิศมากเกินกว่าที่เกณฑ์ LEED v.4 กำหนดยกเว้นทิศเหนือ สำหรับการพิจารณาการใช้แสงธรรมชาติควบคู่กับการใช้พลังงานไฟฟ้าของอาคารสำนักงานโดยใช้กระจกอิเล็กโทรโครมิก พบว่าเมื่ออัตราส่วนช่องเปิดต่อผนังทึบเพิ่มขึ้น ส่งผลให้มีพื้นที่ที่ได้รับแสงธรรมชาติเพิ่มขึ้นตามไปด้วย และการใช้พลังงานไฟฟ้าของอาคารมีแนวโน้มลดลงมากถึงร้อยละ 26 เมื่อเปรียบเทียบกับกระจกลามิเนตสีเขียว จากผลการวิจัยดังกล่าวเป็นหนึ่งในปัจจัยเพื่อพิจารณาการเลือกใช้กระจกอิเล็กโทรโครมิก ทั้งนี้ปัจจัยทางด้านเศรษฐศาสตร์เป็นอีกหนึ่งปัจจัยที่ควรนำมาพิจารณาร่วมด้วย เนื่องจากในปัจจุบันกระจก อิเล็กโทรโครมิกมีราคาค่อนข้างสูง หากในอนาคตราคามีทิศทางปรับลดลง คาดว่าจะสามารถดึงดูดความสนใจของผู้ลงทุนได้มากยิ่งขึ้น
DOI: 10.14457/tu.the.2018.1511
title: การศึกษาข้อต่อในแนวแกนในสถาปัตยกรรมโครงสร้างไผ่เพื่อประสิทธิภาพในการรับแรงสูงสุด

description: สถาปัตยกรรมไผ่ในปัจจุบันเข้ามามีบทบาทและได้รับความนิยมเป็นอย่างมาก เนื่องจากเป็นวัสดุธรรมชาติที่เป็นทางเลือกทางวิศวกรรมโครงสร้างได้ดี และได้รับความสนใจในเชิงสถาปัตยกรรมอนุรักษ์ธรรมชาติอีกด้วย อีกทั้งรูปแบบของโครงสร้างสถาปัตยกรรมไผ่มีด้วยกันหลายรูปแบบ เช่น โครงสาน โครงเสาแผ่และโครงถัก ทำให้เกิดความน่าสนใจในงานสถาปัตยกรรมไผ่ แต่สิ่งสำคัญของโครงสร้างสถาปัตยกรรมไผ่คือการเชื่อมต่อที่เป็นส่วนสำคัญทำให้ช่วงพาดของอาคารและการรับแรงเพิ่มขึ้น ในเรื่องของการเชื่อมต่อในงานสถาปัตยกรรมไผ่ต้องมีความชำนาญและความเชี่ยวชาญเป็นอย่างมาก เนื่องจากไผ่มีลักษณะรูปทรงเป็นท่อกลวง ผิวลื่นยากต่อการยึดจับ ส่งผลให้มีความจำเป็นที่จะต้องศึกษาและพัฒนาข้อต่อที่ใช้ในงานโครงสร้างสถาปัตยกรรมไผ่ รวมถึงเทคนิคการก่อสร้างทั้งในเรื่องของการเลือกใช้วัสดุร่วมกับไผ่ รูปแบบการเชื่อมต่อในส่วนต่าง ๆ เพื่อให้เกิดประสิทธิภาพในการรับแรงของโครงสร้างสถาปัตยกรรมไผ่ได้ดีขึ้นและเหมาะสมในการเลือกใช้งานการวิจัยนี้มีวัตถุประสงค์เพื่อศึกษาการศึกษาข้อต่อในแนวแกนในงานสถาปัตยกรรมโครงสร้างไผ่ เพื่อประสิทธิภาพในการรับแรงของโครงสร้างไผ่ดีขึ้นเพื่อความเหมาะสมในการเลือกใช้งาน ในงานวิจัยนี้ใช้มาตรฐาน ASTM D198 Standard Method of Static Test of Timbers in Structural Size โดยเลือกใช้พันธุ์ไผ่ซางหม่นซึ่งมีความแข็งแรง เนื้อภายในมีความสม่ำเสมอและมีคุณสมบัติเชิงกลโดยรวมที่ดี ขนาดของเส้นผ่านศูนย์กลางอยู่ที่ 6-8 เซนติเมตร โดยกำหนดวิธีการเชื่อมต่อ ได้แก่ วิธีการบาก การดาม การครอบและการสอดไส้ และเลือกใช้วัสดุในการศึกษาข้อต่อสองประเภทคือไผ่และเหล็ก อีกทั้งยังศึกษาความเหมาะสมข้อระยะที่ใช้ในการเชื่อมต่อ และนำผลการศึกษาทั้งหมดมาเปรียบเทียบกับการจำลองโครงสร้างสถาปัตยกรรมไผ่แบบเสาแผ่ด้วยโปรแกรมทางคอมพิวเตอร์ เพื่อหาความเหมาะสมในก็ใช้งานของข้อต่อแต่ละประเภทผลการศึกษาพบว่าข้อต่อประเภทสอดไส้ด้วยไผ่มีความสามารถในการรับแรงดึงได้ดีที่สุด โดยรับแรงได้ดึงได้ถึง 109.54 กิโลกรัมต่อตารางเซนติเมตร โดยการศึกษาระยะใช้วิธีการสอดไส้ในการศึกษาพบว่าระยะที่เพิ่มขึ้นความสามารถในการรับแรงดึงและแรงดัดจะเพิ่มขึ้นตามไปด้วย แต่ในการทดสอบความสามารถในการรับแรงดัดพบว่าข้อต่อประเภทครอบด้วยเหล็กสามารถรับแรงดัดได้ดีกว่า โดยรับแรงดัดได้ถึง 2247.13 กิโลกรัมต่อตารางเซนติเมตร และเมื่อนำมาวิเคราะห์โครงสร้างสถาปัตยกรรมไผ่แบบเสาแผ่ด้วยโปรแกรมทางคอมพิวเตอร์ พบว่าข้อต่อประเภทครอบเหล็กสามารถใช้กับโครงสร้างสถาปัตยกรรมไผ่แบบเสาแผ่ได้ระยะช่วงพาดของคานถึง 12 เมตรและใช้ได้กับความสูงเสาที่ 14 เมตร โดยขณะที่ข้อต่อประเภทสอดไส้ด้วยไผ่สามารถใช้กับความสูงเสาที่ 14 เมตรได้เช่นกันแต่สามารถใช้กับระยะช่วงพาดของคานที่ระยะ 8 เมตร ในขณะที่ข้อต่อประเภทอื่น ๆ ไม่สามารถใช้งานได้เหมาะสมเพียงพอจากการวิจัยนี้แสดงให้เห็นถึงประสิทธิภาพในการรับแรงและความเหมาะสมในการเลือกใช้ข้อต่อแต่ละประเภท และสามารถนำผลการวิจัยนี้ไปใช้กับการเลือกใช้ข้อต่อให้เหมาะสมกับโครงสร้างสถาปัตยกรรมไผ่ประเภทอื่นได้อีกด้วย และหวังว่าจากการวิจัยนี้จะเป็นการส่งเสริมให้เกิดงานสถาปัตยกรรมไผ่และการเลือกใช้ข้อต่อที่เหมาะสมกับการรับแรงของโครงสร้างสถาปัตยกรรมไผ่ได้มากขึ้น
DOI: 10.5519/qd.dzu3089z
title: Query on the Natural History Museum Data Portal (data.nhm.ac.uk) (744393 records)
DOI: 10.14457/tu.the.2018.1512
title: แนวทางการออกแบบการใช้แสงธรรมชาติร่วมกับแสงประดิษฐ์ในอาคารสำนักงานให้มีความเหมาะสมกับนาฬิกาชีวิตสำหรับประเทศไทย

description: การออกแบบแสงสว่างภายในอาคารสำนักงานนอกจากจะคำนึงถึงความเหมาะสมในเชิงปริมาณแล้วต้องคำนึงถึงคุณภาพแสงด้วย เพื่อพัฒนาคุณภาพสำนักงานให้มีประสิทธิภาพทั้งสภาพแวดล้อมภายในและบุคลากรในองค์กรด้วยการออกแบบแสงเชิงคุณภาพในประเด็นของแสงที่มีผลต่อนาฬิกาชีวิต (Circadian Lighting) โดยใช้หน่วยวัด คือ Circadian Stimulus (CS) เพื่อวัดผลประสิทธิภาพของการใช้แสงที่มีผลกับนาฬิกาชีวิต งานวิจัยนี้มีวัตถุประสงค์เพื่อนำเสนอแนวทางการออกแบบการใช้แสงธรรมชาติ ร่วมกับแสงประดิษฐ์ให้มีความเหมาะสมกับนาฬิกาชีวิต โดยศึกษาตัวแปรที่มีผลต่อการใช้แสงธรรมชาติ คือ อัตราส่วนพื้นที่ของช่องเปิดต่อพื้นที่ทั้งหมดของผนัง (WWR) ทิศทางช่องเปิด ช่วงเดือน - เวลา ระดับสายตา และ ทิศทางการหันหน้าให้กับหน้าต่าง โดยจำลองอาคารสำนักงานลักษณะแบบเปิดในกรุงเทพฯ ภายใต้สภาพท้องฟ้ามีเมฆมาก และคำนวณแสงประดิษฐ์ด้วยโปรแกรมคอมพิวเตอร์ DIALux evo จึงนำไปสู่การออกแบบการใช้แสงประดิษฐ์ เพื่อทดแทนปริมาณ CS จากแสงธรรมชาติให้เกิดความเหมาะสมกับนาฬิกาชีวิตของผู้ใช้งานอาคาร ผลการศึกษาพบว่า 1) การใช้ WWR อย่างน้อยร้อยละ 60 ส่งผลให้พื้นที่ภายในอาคารได้รับแสงธรรมชาติที่เหมาะสมกับนาฬิกาชีวิต 2) การหันหน้าเข้าช่องเปิดโดยตรงในทุกทิศทางช่องเปิดทำให้เหมาะสมต่อนาฬิกาชีวิตมากที่สุดเมื่อเทียบกับทิศทางการหันหน้าทิศอื่น 3) การออกแบบการใช้แสงประดิษฐ์ทดแทนแสงธรรมชาติควรมีการจัดผังดวงโคมให้สอดคล้องกับพื้นที่ที่ทำการออกแบบ โดยสามารถแบ่งพื้นที่การออกแบบเป็น 2 พื้นที่ คือ High Circadian Potential (HCP) และ Biological Darkness (BD) 4) การออกแบบการใช้แสงประดิษฐ์ให้เหมาะสมกับนาฬิกาชีวิตต้องเพิ่มปริมาณความส่องสว่างให้มากขึ้นจากเดิมที่มีเกณฑ์ขั้นต่ำ 300 ลักซ์สำหรับทุกขนาดช่องเปิด โดยออกแบบให้มีค่าความส่องสว่างในแนวราบขั้นต่ำ คือ 605 450 405 และ 370 ลักซ์ทั่วทุกพื้นที่สำหรับสำนักงานที่มี WWR ร้อยละ 20 40 60 และ 80 ตามลำดับ 5) การควบคุมปริมาณแสงที่มีผลต่อนาฬิกาชีวิตให้เกิดความเหมาะสมตลอดทั้งวันควรใช้หลอดไฟ 2 ระบบ คือ ระบบการใช้หลอดไฟที่มีค่าอุณหภูมิสีสัมพันธ์ 5000K และ 3500K จึงทำให้มีการควบคุมระบบวงจรด้วยสวิตซ์ไฟ 4 ชุด สำหรับประเภทหลอดไฟและการจัดพื้นที่การวางดวงโคม นอกจากนี้ยังมีข้อพิจารณาเบื้องต้นสำหรับการใช้ช่องเปิดในแต่ละทิศทางเพื่อหลีกเลี่ยงสภาวะแสงจ้าของผู้ใช้งาน และพิจารณาการใช้พลังงานไฟฟ้าแสงสว่างของอาคารในการศึกษาขั้นต่อไปเพื่อให้เกิดการใช้แสงสว่างให้เกิดประสิทธิภาพสูงสุด
DOI: 10.25573/data.11919276.v2
title: Post-glacial Sea Level rise on the Isthmus of Panama

description: The Isthmus of Panama is a narrow strip of land that connects the continents of North and South America and separates the Atlantic (Caribbean) and Pacific oceans. It is rich in native biodiversity, with tropical rain and cloud forests, island archipelagos, coral reefs, mangrove and estuarine ecosystems.<br><br>In this study our aim is to model how post-glacial sea-level rise changed the land- and sea-scapes of the Isthmus of Panama. This helps provide more precise historical context to better understand modern biogeographical patterns of both terrestrial and marine ecosystems on the Isthmus. In collaboration with the GIS unit at the Smithsonian Tropical Research Institute we combined bathymetric and topographic data with historical sea level data of the Western Atlantic and Tropical Eastern Pacific to produce digital elevation models, maps, and animated videos showing the changing land and sea-scapes of the Isthmus through time.<br><br>A more detailed description of the project and methods can be found here: https://storymaps.arcgis.com/stories/1d730fe1f6e443eab423a5aeea51dfb9<br>Aaron O'Dea Lab - Max TitcombSmithsonian Tropical Research Institute
DOI: 10.21227/vah7-e169
title: GAN based synthesized audio dataset

description: With the development of audio synthesis techniques, the most state-of-art synthesis methods based on Generative Adversarial Network(GAN) have been proposed. Whether the automatic speaker verification (ASV) systems are vulnerability to the GAN based synthesized audios is urgently needed to be verified. We present a publicly available set of GAN based synthesized audios generated by some open source schemes (WaveGAN,TifGAN ,GANSynth), whichallows researches to verify impact of the GAN-synthetic audio on security of ASV systems.
DOI: 10.17632/ccrgmf4f87.2
title: Data for: Earthquake-induced loss assessment of steel buildings designed to Eurocode 8

description: Ground motion suites employed in the study.
DOI: 10.17632/hh875fxb4v.1
title: Data for: Study of intermetallics for corrosion and creep resistant microstructure in Mg-RE and Mg-Al-RE alloys through a data-centric high-throughput DFT framework

description: This is the demonstration software for CRADLE with a MOngoDB database called Illinois Precipitate Database for Mg-Al-RE alloys. It contains jupiter notebooks for demonstration of data analytics and Visualization. The data in IPD is made accessible through an API, sample of which can be found in the provided Jupyter notebooks. Data analytics have also been provided for through 2D and 3D representations. The plots use plotly[26], which provide for a user interactive data plotting platform. The data for phases which are currently available are crystal structure, space group, the heat of formation, energy above the hull, symmetrically distinct miller indices and surface energies for the calculated phases. The interactive visualization is provided for the 3D crystal structure of the surfaces, Quick hull plots and surface energies. A docker version of the software can be accessed by following steps provided below: i) First, user needs to install Docker Community Edition: https://www.docker.com/community-edition/, required to register and then download the docker CE version. ii) If using Windows, please install Docker Compose after Docker Community Edition is installed. Linux and Mac users can skip this step: https://docs.docker.com/compose/install iii) After Docker & Docker Compose installation: For Windows users: Double click "cmd_docker_up.bat" For Linux users: Run script "linux_docker_up.sh" For Mac users: Run script "mac_docker_up.sh" iv) If the setup script runs well, user should see a Jupyter notebook opened in the default browser for demonstration of the software capabilities mentioned above.
DOI: 10.14457/tu.the.2018.1515
title: การศึกษาการประยุกต์ใช้ไม้ยางพารากับสถาปัตยกรรมไทยร่วมสมัย

description: การสนับสนุนการใช้ไม้ยางพาราจากป่าปลูกหรือป่าเศรษฐกิจ ทดแทนการใช้ทรัพยากรไม้จากป่าธรรมชาติ สำหรับเป็นองค์ประกอบทางสถาปัตยกรรม จะทำให้สามารถใช้งานไม้ยางพาราได้ใน วงกว้าง และเป็นการสร้างรายได้ให้แก่ชาวสวนยาง แต่การใช้ไม้ยางพารากับงานสถาปัตยกรรม มีปัญหาและข้อจำกัดในการใช้งาน ได้แก่ ความแข็งแรงทนทาน และปัญหาด้านความชื้น การนำไม้ยางพารามาใช้จะต้องผ่านกระบวนการแปรรูป โดยต้องอัดน้ำยารักษาเนื้อไม้และอบเพื่อลดความชื้น เพื่อป้องกันความเสียหายจากแมลง มอด และเชื้อราที่จะเข้าทำลายเนื้อไม้ เพื่อยืดอายุการใช้งาน โดยไม้ที่ผ่านกระบวนการดังกล่าว อาจเกิดการบิดงอ จึงจำเป็นต้องเลือกใช้ไม้ท่อนตรงที่มีความยาว 0.25 - 1.30 เมตร เพื่อลดโอกาสในการบิดงอและเสียรูป การนำไม้ยางพารามาใช้งานเป็นองค์ประกอบทางสถาปัตยกรรมต้องผ่านการอัดประสานกาวเพื่อให้ได้ขนาดของไม้ที่เหมาะสมกับการใช้งาน และยังช่วยให้มีความคงทนแข็งแรงมากขึ้น ในงานวิจัยนี้ได้ทำการศึกษาแนวทางการประยุกต์ใช้ไม้ยางพารา เพื่อพัฒนาเป็นองค์ประกอบทางสถาปัตยกรรม โดยผสมผสานการใช้เทคโนโลยีสมัยใหม่ ควบคู่ไปกับการศึกษาอัตลักษณ์ไทยที่เกิดจากภูมิปัญญาที่สืบต่อกันมา เพื่อประยุกต์ใช้เป็นแนวทางในการออกแบบสถาปัตยกรรมไทยร่วมสมัย ที่มีความเหมาะสมในเชิงบริบทและตอบสนองต่อการใช้งานในปัจจุบัน โดยพบว่าลักษณะการจักสาน สามารถนำมาใช้เป็นระบบโครงสร้างที่เข้ากับรูปแบบและรูปทรงสมัยใหม่ของสถาปัตยกรรม เช่น โครงสร้างระบบกริดเชลล์ (Grid-Shell Structure) หรือโครงสร้างไดอะกริด (Diagrid Structure) โดยไม้ยางพาราสามารถนำมาพัฒนาประสิทธิภาพการใช้งาน ในลักษณะของโครงสร้างไม้องค์ประกอบ (Structural Composite Lumber: SCL) โดยใช้ไม้ซ้อนกันหลายชั้นและใช้กาวเป็นตัวประสาน เพื่อให้ได้รูปแบบและขนาดที่เหมาะสมกับงานสถาปัตยกรรม โดยในงานวิจัย พบว่า วิธีการประกับไม้ด้วยกาว (Glued Laminate Timber หรือ Glulam) ในการเสริมความแข็งแรงให้กับไม้ยางพารา สามารถนำไปสู่รูปแบบโค้งเพื่อสร้างโครงสร้างระบบกริดเชลล์ได้ แต่การใช้ไม้ยางพาราในรูปแบบไม้ประกับโค้งมีข้อจำกัดในการออกแบบเกี่ยวกับรัศมีความโค้ง เนื่องจากจุดที่รัศมีความโค้งแคบ จะต้องใช้ไม้ที่มีความหนาเพียง 3 - 5 มิลลิเมตร เพื่อให้ง่ายต่อการดัดขึ้นรูป หากไม้มีความหนามากจะทำให้ปริแตกเนื่องมาจากแรงอัดและแรงดึงที่กระทำบนผิวไม้ผลการวิจัยนำไปสู่แนวทางการออกแบบสถาปัตยกรรมไทยร่วมสมัย สำหรับใช้งานภายนอก ซึ่งรูปทรงหลักเป็นทรงโค้งและใช้รูปแบบโครงสร้างระบบถักสาน บริเวณพื้นผิวที่เกิดจากการสานขัดกันของไม้จะทำหน้าที่เป็นทั้งผนังและโครงสร้าง โดยบริเวณที่ดัดโค้งขนาดเล็กหรือรับแรงกระทำมากต้องสานให้ถี่ และมีแหวนสำหรับช่วยยึดหรือรัดโครงสร้างไว้ด้วยกัน ทาน้ำยาเพื่อเคลือบผิวไม้เป็นประจำเพื่อป้องกันความชื้นและแสงแดด การออกแบบรูปทรงเสริมเป็นเปลือกนอกเป็นโครงผนังสองชั้น (Double-Skin Façade) เพื่อติดตั้งวัสดุปิดผิวลักษณะตรงในระบบอุตสาหกรรมทั่วไป เช่น แผ่นโพลีคาร์บอเนต สำหรับป้องกันแดดและฝน ซึ่งเป็นปัจจัยสำคัญที่ส่งผลต่อความคงทนของการใช้งานสถาปัตยกรรม
DOI: 10.14457/tu.the.2018.1516
title: แนวทางการลดความชื้นสะสมภายในห้องพักอาศัยแบบสตูดิโอภายใต้สภาพอากาศร้อนชื้น

description: งานวิจัยนี้ศึกษาพฤติกรรมความชื้นในห้องพักอาศัยประเภทสตูดิโอด้วยวิธีการจำลองทางคณิตศาสตร์โดยใช้โปรแกรมคำนวณพลศาสตร์ของไหล ANSYS Fluent 16.0 แบบจำลองสามมิติถูกสร้างขึ้นและวิเคราะห์การแพร่ความชื้นด้วยแบบจำลองอากาศผสมไอน้ำ (air-vapor mixture) ศึกษาเชิงลึกเพื่อให้เข้าใจการแพร่ของความชื้น การกระจายของค่าอุณหภูมิอากาศ และผลของความเร็วลมในห้องพักอาศัยต่อการไล่ความชื้นออกจากห้องพัก การศึกษานี้มีวัตถุประสงค์เพื่อปรับปรุงห้องพักอาศัยประเภทสตูดิโอให้มีความชื้นของอากาศลดลง และเสนอแนวทางการประยุกต์ และพัฒนาลักษณะทางกายภาพของห้องพักอาศัยประเภทสตูดิโอในภูมิอากาศแบบร้อนชื้นงานวิจัยนี้นำลักษณะทางกายภาพของห้องพักอาศัยประเภทสตูดิโอมากำหนดเป็นตัวแปรควบคุมเพื่อกำหนดการจำลองกรณีพื้นฐาน โดยทำการศึกษาขนาดของแบบจำลองเท่ากับสัดส่วนพื้นที่ใช้สอยของห้องพักอาศัยประเภทสตูดิโอ จากการศึกษาจำนวนคอนโดมิเนียมที่แล้วเสร็จในปี 2558 – 2563 ทั้งหมด 351 โครงการ ผู้วิจัยเลือกพิจารณารูปแบบห้องพักอาศัยของคอนโดมิเนียมตามประเภทโครงสร้างราคาแบบ Main class ที่อยู่ในจังหวัดกรุงเทพฯ จำนวน 63 โครงการ รูปแบบห้องพักอาศัยประเภทสตูดิโอเนื่องจากมีการจัดผังแบบเปิดโล่ง (open plan) โดยมีขนาดห้องอยู่ในช่วง 21 – 33 ตารางเมตรงานวิจัยนี้เลือกใช้ขนาดของแบบจำลองของห้องพักอาศัยประเภทสตูดิโอของหอพัก เป็นการศึกษานำร่องในการตรวจสอบความแม่นยำการคำนวณโปรแกรมพลศาสตร์ของไหล แบบจำลองของห้องมีขนาด 28 ตารางเมตร กว้าง 3.55 เมตร ยาว 8.60 เมตร และสูง 2.40 เมตร โดยวัดจากพื้นถึงเพดาน และใช้ห้องพักอาศัยประเภทสตูดิโอของคอนโดมิเนียม ขนาด 26.70 ตารางเมตร กว้าง 3.65 เมตร ยาว 7.30 เมตร และสูง 2.70 เมตร โดยวัดจากพื้นถึงเพดาน เป็นการศึกษาหาแนวทางในการทดลองลดความชื้นสะสมการเก็บข้อมูลจากห้องกรณีศึกษารูปแบบหอพักจากการวัดความชื้น อุณหภูมิ ความเร็วลม และทิศทางลมพบว่าความชื้นที่เกิดขึ้นภายในห้องมีค่ามากที่สุดในฤดูฝน ร้อน และหนาวตามลำดับ โดยลมเข้ามาในห้องจากประตูระเบียงในฤดูฝน และลมเข้ามาในห้องจากประตูทางเข้าห้องในฤดูร้อนและหนาว และการเก็บข้อมูลจากห้องกรณีศึกษารูปแบบคอนโดมิเนียมพบว่าความชื้นภายในห้องน้ำสูงกว่าภายในห้องแม้จะมีการเปิดใช้งานเครื่องปรับอากาศ อย่างไรก็ตามเมื่อปิดประตูห้องน้ำพื้นที่ของห้องน้ำจะถูกแยกออกจากพื้นที่ภายในห้องพักและสามารถระบายอากาศได้ด้วยพัดลมดูดอากาศเมื่อมีการเปิดใช้งานเท่านั้นแนวทางการลดความชื้นสะสมภายในห้องพักอาศัยประเภทสตูดิโอ ประตูห้องน้ำไม่ควรมีบานเกล็ดระบายอากาศและควรติดพัดลมดูดอากาศในห้องน้ำเพิ่มเติมเพื่อให้ความชื้นแพร่ออกไปนอกห้องภายในห้องพักควรมีช่องเปิดทั้งฝั่งด้านหน้าห้องและด้านหลังห้องเพื่อให้เกิดการระบายอากาศแบบข้ามฟากได้ ทำให้เกิดการหมุนเวียนอากาศที่ดีช่วยลดความชื้นที่สะสมในห้องพัก สำหรับด้านหน้าห้องที่ต้องการความเป็นส่วนตัวของผู้อยู่อาศัยไม่สามารถเปิดประตูเพื่อการระบายอากาศได้ ควรมีช่องเปิดเหนือประตูทางเข้าห้องเพื่อช่วยระบายอากาศ และเปิดใช้งานช่องเปิดด้านหลังห้องด้วย ในกรณีที่ช่องเปิดให้ลมเข้ามีขนาดใหญ่กว่าฝั่งลมออกทำให้ลมที่เข้ามาครอบคลุมพื้นที่ภายในห้องได้มากกว่า การระบายอากาศเพื่อลดความชื้นสะสมจึงมีประสิทธิภาพมากกว่า แต่ในกรณีที่มีช่องเปิดเหนือประตูทางเข้าห้อง ทำให้ช่องเปิดที่ลมเข้ามีขนาดเล็กกว่าลมออกแต่ยังคงช่วยให้ลมไหลออกไปได้เร็ว
DOI: 10.14457/tu.the.2018.1517
title: แนวทางการออกแบบอาคารที่อยู่อาศัยเพื่อผู้สูงอายุในพื้นที่โครงการฟื้นฟูเมืองชุมชนดินแดง

description: ประเทศไทยกำลังเข้าสู่สังคมสูงวัยโดยสมบูรณ์ (aged society) ทำให้เห็นแนวทางที่สำคัญในการเตรียมความพร้อมของประเทศไทย โดยเฉพาะอย่างยิ่งการรองรับด้านที่อยู่อาศัย เป็นปัจจัยพื้นฐานที่สำคัญที่จะช่วยส่งเสริมการมีคุณภาพชีวิตที่ดีของผู้สูงอายุ ทั้งด้านร่างกายและจิตใจ ซึ่งประเทศไทยยังไม่มีนโยบายส่งเสริมด้านที่อยู่อาศัยเพื่อผู้สูงอายุอย่างแน่ชัด ขณะที่การเคหะแห่งชาติ เป็นหน่วยงานที่รับผิดชอบดูแลและพัฒนาที่อยู่อาศัยให้แก่ประชาชน ได้มีแผนพัฒนาที่อยู่อาศัยในโครงการฟื้นฟูเมืองชุมชนดินแดง เพื่อปรับปรุงที่อยู่อาศัยเดิมที่มีสภาพค่อนข้างทรุดโทรม แต่ไม่มีการจัดเตรียมพื้นที่สำหรับผู้สูงอายุไว้ และผู้สูงอายุในโครงการอาศัยอยู่แบบกระจายทั่วทั้งโครงการ แสดงให้เห็นว่า พื้นที่โครงการฟื้นฟูเมืองชุมชนดินแดง มีความจำเป็นที่จะต้องออกแบบที่อยู่อาศัยและจัดสัดส่วนพื้นที่ให้เหมาะสมกับผู้สูงอายุมากขึ้น เพื่อให้สามารถอำนวยความสะดวกแก่ผู้สูงอายุได้ง่ายขึ้น โดยงานวิจัยนี้เป็นการศึกษามาตรฐานและกรณีศึกษาอาคารที่พักอาศัยสำหรับผู้สูงอายุทั้งในประเทศและต่างประเทศ รวมถึงการลงพื้นที่เก็บข้อมูล โดยการสำรวจลักษณะทางกายภาพและสัมภาษณ์กลุ่มตัวอย่างผู้สูงอายุในโครงการ ซึ่งมีพื้นที่ใช้สอยในโครงการประมาณ 1,000,000 ตารางเมตร มีผู้สูงอายุอาศัยอยู่จำนวน 7,560 คน แบ่งเป็น 3 กลุ่ม ได้แก่ กลุ่มติดสังคม 6,608 คน กลุ่มติดบ้าน 854 คน และกลุ่มเตียง 98 คน ผู้วิจัยได้รวบรวมข้อมูลและนำข้อมูลไปวิเคราะห์ เพื่อจัดทำรายละเอียดโครงการ และออกแบบที่อยู่อาศัยเพื่อผู้สูงอายุในพื้นที่โครงการฟื้นฟูเมืองชุมชนดินแดงผลการศึกษาพบว่า ปัจจุบันพื้นที่ภายในอาคารของชุมชนดินแดงมีสภาพทางกายภาพที่เป็นปัญหาหรืออุปสรรคต่อการทำกิจกรรมการอยู่อาศัยของผู้สูงอายุ ประกอบกับที่ดินแปลง B มีขนาดที่ดินที่เหมาะสม และการเคหะแห่งชาติกำลังจะรื้ออาคารทิ้งเพื่อพัฒนาโครงการอยู่แล้ว ผู้วิจัยจึงเสนอแนวทางการออกแบบอาคารที่อยู่อาศัยเพื่อผู้สูงอายุ โดยกำหนดให้มีสัดส่วนพื้นที่สำหรับผู้สูงอายุมากกว่าร้อยละ 40 ของโครงการ คือมากกว่า 400,000 ตารางเมตร สามารถรองรับผู้สูงอยู่ได้ 10,000 คน และออกแบบพื้นที่ให้เหมาะสมกับการใช้งานของผู้สูงอายุทั้ง 3 กลุ่ม ได้แก่ กลุ่มติดสังคมจำนวน 8,740 คน กลุ่มติดบ้าน จำนวน 1,130 คน และกลุ่มติดเตียง จำนวน 130 คน ซึ่งประกอบด้วยอาคารที่พักอาศัย 12 อาคาร ห้องพักอาศัย 8,032 ห้อง พร้อมด้วยพื้นที่ส่วนกลางโครงการที่อำนวยความสะดวก ได้แก่ คลินิก 2 หลัง อาคารกิจกรรมรวม และพื้นที่สาธารณะ มีพื้นที่ใช้สอยรวม 550,000 ตารางเมตร
DOI: 10.14457/tu.the.2018.1518
title: นโยบายต่างประเทศสหรัฐอเมริกาสมัยรัฐบาล Barak Obama ต่อประเด็นนิวเคลียร์อิหร่าน (ปี 2013-2016)

description: วิทยานิพนธ์ เรื่อง นโยบายต่างประเทศสหรัฐอเมริกา สมัยรัฐบาล Barak Obama ต่อประเด็นนิวเคลียร์อิหร่าน (ปี 2013-2016) มีวัตถุประสงค์ในการศึกษา 2 ประการคือ 1) เพื่อศึกษาถึงสาเหตุที่สหรัฐอเมริกาถึงการเจรจาทางการทูตกับอิหร่านภายใต้ประเด็นโครงการนิวเคลียร์ของอิหร่านในสมัยประธานาธิบดีบารัค โอบาม่า วาระที่ 2 (ค.ศ. 2013- 2016) และ 2) เพื่อศึกษาถึงผลกระทบต่อสหรัฐอเมริกาจากการดำเนินนโยบายต่างประเทศดังกล่าวต่อประเด็นนิวเคลียร์อิหร่านที่จะส่งผลต่อผลประโยชน์แห่งชาติของสหรัฐอเมริกา โดยวิทยานิพนธ์นี้ได้นำกรอบแนวคิดแนวศึกษารูปแบบและกระบวนการในการกำหนดนโยบายต่างประเทศของสหรัฐอเมริกาของ Wittkopf, Kegley, jr. และ Scott และแนวศึกษาผลประโยชน์แห่งชาติมาใช้เป็นกรอบแนวคิดสำคัญในการวิเคราะห์การดำเนินนโยบายต่างประเทศของสหรัฐอเมริกาต่อประเด็นนิวเคลียร์อิหร่านผลการศึกษาวิจัยพบว่าเมื่อพิจารณาถึงรูปแบบและกระบวนการในการกำหนดนโยบายต่างประเทศ โดยที่ผู้วิจัยจะศึกษา 3 ปัจจัยด้วยกัน ได้แก่ ปัจจัยภายนอก ปัจจัยทางด้านบทบาท และปัจจัยทางด้านปัจเจก ซึ่งปัจจัยภายนอก ได้แก่ การรับรองเสถียรภาพแก่พันธมิตรที่สำคัญอย่างอิสราเอล การยับยั้งการขยายอิทธิพลของรัสเซียในภูมิภาคตะวันออกกลาง และการแก้ไขความขัดแย้งในเยเมน เป็นต้น ปัจจัยทางด้านบทบาท คือ บทบาทของผู้กำหนดนโยบายต่างประเทศ คือ บทบาทของประธานาธิบดีสหรัฐอเมริกาที่เกี่ยวข้องกับการกำหนดนโยบาย และปัจจัยทางด้านปัจเจกบุคคลโดยที่ศึกษาถึงลักษณะของผู้กำหนดนโยบาย เช่น ทักษะ บุคลิก ความเชื่อ ค่านิยม และประสบการณ์ของผู้กำหนดนโยบายต่างประเทศได้ส่งผลต่อการกำหนดนโยบายต่างประเทศของสหรัฐอเมริกาภายใต้การนำของบารัค โอบาม่าต่อประเด็นนิวเคลียร์อิหร่านส่วนในประเด็นของผลกระทบต่อสหรัฐอเมริกาจากการดำเนินนโยบายต่างประเทศดังกล่าวต่อประเด็นนิวเคลียร์อิหร่านที่จะส่งผลต่อผลประโยชน์แห่งชาติของสหรัฐอเมริกานั้น โดยผู้วิจัยได้ศึกษาผลประโยชน์แห่งชาติ 3 ระยะด้วยกัน 1) ผลประโยชน์ระยะสั้น หรือผลประโยชน์หลัก โดยที่สหรัฐอเมริกาได้คำนึงถึงโดยการรักษาความมั่นคงแก่สหรัฐอเมริกา พันธมิตรที่สำคัญของสหรัฐอเมริกาอย่างอิสราเอล ซาอุดิอาระเบีย และฐานทัพของสหรัฐอเมริกาที่ประจำในพื้นที่ตะวันออกกลาง และการรักษาเสถียรภาพ และคงความสงบสุขในตะวันออกกลาง รวมไปถึงการลดอาวุธร้ายแรง 2) ผลประโยชน์ระยะกลาง คือ การเข้าถึงแหล่งทรัพยากรสำคัญ การครอบงำเชิงยุทธศาสตร์ในภูมิภาคตะวันออกกลางทั้งทางการเมือง การทหาร และเศรษฐกิจ รวมไปถึงการสร้างรัฐบริวาร และ 3) ผลประโยชน์ระยะยาว คือ การรับรองความเป็นอภิมหาอำนาจของสหรัฐอเมริกา การคงความร่วมมือเชิงรุกด้วยการที่สหรัฐอเมริกาเป็นผู้กำหนดระบบระหว่างประเทศ และรับรองความสามารถในการอยู่รอดและเสถียรภาพของระบบโลกที่สหรัฐอเมริกาเป็นผู้ควบคุมแม้ว่าข้อตกลงนิวเคลียร์อิหร่านได้ยกเลิกในสมัยประธานาธิบดีโดนัลด์ ทรัมป์ แต่ก็ไม่สามารถปฎิเสธได้ว่าการเจรจาข้อตกลงนิวเคลียร์ถือได้ว่าเป็นความสำเร็จของสหรัฐอเมริกาสมัยประธานาธิบดีบารัค โอบาม่า
DOI: 10.14457/tu.the.2018.1519
title: ความท้าทายในการสร้างสมรรถนะหลักให้กับองค์การและการสร้างความสมดุลระหว่างคุณภาพชีวิตกับการทำงานของบุคลากรในหน่วยงานรัฐวิสาหกิจ: กรณีศึกษาองค์การขนส่งมวลชนกรุงเทพ (ขสมก.)

description: การวิจัยนี้มีวัตถุประสงค์เพื่อศึกษาการนำสมรรถนะหลักมาใช้เป็นแนวทางการบริหารเพื่อสร้างความได้เปรียบเชิงยุทธศาสตร์ให้กับองค์การขนส่งมวลชนกรุงเทพ การสร้างความสมดุลระหว่างคุณภาพชีวิตกับการทำงานของบุคลากร และความท้าทายในการบริหารตามแผนยุทธศาสตร์ขององค์การขนส่งมวลชนกรุงเทพควบคู่กับการสร้างความสมดุลระหว่างคุณภาพชีวิตกับการทำงานของบุคลากร โดยใช้การวิจัยแบบผสมผสาน (Mixed method) ประกอบด้วยการวิจัยเชิงปริมาณและคุณภาพซึ่งเก็บข้อมูลด้วยวิธีการสัมภาษณ์จากสำนักวิเคราะห์และประเมินผล สำนักการเจ้าหน้าที่ สำนักพัฒนาบุคลากร และสำนักบริหารการเดินรถ และการใช้แบบสอบถามเพื่อสำรวจกลุ่มตัวอย่างในการศึกษาครั้งนี้ คือ พนักงานฝ่ายการเดินรถองค์การ ได้แก่ พนักงานขับรถและพนักงานเก็บค่าโดยสารในเขตการเดินรถที่ 1-8 ผลการวิจัย พบว่า การดำเนินงานผ่านยุทธศาสตร์ขององค์การขนส่งมวลชนกรุงเทพเพื่อสร้างความได้เปรียบด้านการแข่งขันและเพื่อให้การปฏิบัติงานของพนักงานขับรถและพนักงานเก็บค่าโดยสารมีประสิทธิภาพมากขึ้นโดยที่พนักงานต้องปฏิบัติงานเพิ่มขึ้น ขณะที่ชีวิตส่วนตัวของพนักงานลดลงซึ่งเป็นสภาวะได้อย่างเสียอย่าง ในกรณีขององค์การขนส่งมวลชนกรุงเทพนั้นแตกต่างจากตัวแบบการบริหารทรัพยากรมนุษย์แบบฮาร์วาร์ดที่ผลสัมฤทธิ์ขององค์การจะต้องดีและพนักงานก็ต้องมีคุณภาพชีวิตที่ดีตามไปด้วย แต่องค์การขนส่งมวลชนกรุงเทพยังไม่สามารถหยุดการขาดทุนและพนักงานยังไม่มีความสมดุลระหว่างคุณภาพชีวิตกับการทำงานได้ แม้ว่าองค์การขนส่งมวลชนกรุงเทพได้ดำเนินงานตามแผนยุทธศาสตร์ แต่กลับเป็นการเพิ่มภาระหน้าที่ให้กับพนักงานขับรถและพนักงานเก็บค่าโดยสารมากขึ้นส่งผลกระทบต่อด้านคุณภาพชีวิตของพนักงาน ได้แก่ ด้านการทำงาน ด้านชีวิตส่วนตัว ด้านสังคม และด้านเศรษฐกิจ